stanford-oval/wikipedia huggingface dataset:
John Habberton

| John Habberton |
| --- | --- |
 John Habberton
Henkilötiedot
Syntynyt: 24. helmikuuta 1842 Brooklyn, New York, Yhdysvallat
Kuollut: 25. helmikuuta 1921 (79 vuotta) Clinton, New York, Yhdysvallat
Kansalaisuus:  Yhdysvallat
Ammatti:  kirjailija, toimittaja, kustantaja
Kirjailija
Äidinkieli: englanti
Tuotannon kieli: englanti
Pääteokset:  Helenan pienokaiset
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
John Habberton (24. helmikuuta 1842 Brooklyn, New York, Yhdysvallat – 25. helmikuuta 1921 Clinton, New York, Yhdysvallat) oli yhdysvaltalainen kirjailija, toimittaja, kustantaja ja kirjapainon omistaja. Hän saavutti kertomuksellaan Helen’s babies (1876, suom. Helenan pienokaiset) tavatonta menestystä. Hänen muista kertomuksistaan mainittavia ovat The Barton experiment, Other people’s children ja Mrs. Mayburn’s twins.
Suomennetut teokset

Helenan pienokaiset: kuvaellut heidän viimeinen uhrinsa , suom. Kaarlo Renström, 1887, Tampere: Hagelberg 1887. Sarja: Helppohintainen suomalainen romaanikirjasto, 10.
Helenan pienokaiset, suom. Anna Koskenjaakko, Jyväskylä: Gummerus 1917.
Rouva Mayburnin kaksoiset, suomentanut Werner Anttila; elämäkerrallisen katsauksen kirjoittanut V. Hämeen-Anttila, Lahti: Kansa 1907. Sarja: Kansan novellikirjasto, 4.
Toisten ihmisten lapset: jatkoa "Helenan pienokaisiin", suomentanut Anna Koskenjaakko, Jyväskylä: Gummerus 1918.
Aiheesta muualla

Kuvia tai muita tiedostoja aiheesta John Habberton Wikimedia Commonsissa
Vapaasti ladattavia John Habbertonin e-kirjoja Project Gutenbergiltä ja Projekti Lönnrotilta
Dictionary of American biography, New York, C. Scribner's Sons 1943 s. 67 (Archive.org) (englanniksi)
Al-Bab

| Al-Bab (الباب, al-Bāb) |
| --- | --- |
 Al-Bab
 Koordinaatit: 36.370°N, 37.513°E 
Valtio:  Syyria
Maakunta:  Aleppon maakunta
Piirikunta:  al-Babin piirikunta
Väkiluku (2004)  ():  63 069
Infobox OKVirheellinen NIMI-arvo: 
Al-Bab (arab. الباب‎, al-Bāb) on kaupunki Syyrian pohjoisosassa Aleppon maakunnassa. Kaupunki on al-Babin piirikunnan keskus. Vuoden 2004 väestönlaskennassa kaupunkiin kirjattiin 63 069 ja koko piirikuntaan 292 713 asukasta.
Maantiede

Syyrian pääkaupunki Damaskos sijaitsee linnuntietä noin 336 kilometriä etelälounaaseen, Aleppo noin 38 kilometriä länsilounaaseen ja Turkin raja lähimmillään noin 30 kilometrin etäisyydellä pohjoisessa.
Historia

Al-Bab jäi Syyrian presidentti Bašar al-Assadin hallintoa vastustaneiden kapinallisten käsiin Syyrian sisällissodan aikana keväällä 2012. Ääri-islamilainen Isis-järjestö ajoi muut kapinalliset kaupungista talvella 2013-2014 ja kaupunki toimi sittemmin Isisin tukikohtana hyökkäyksillä Aleppon maakunnan kapinallisia ja hallituksen joukkoja vastaan. Myöhemmin kurdeihin liitettyjen  SDF-joukkojen taistelijoiden vallattua läheisen Manbijin Turkki aloitti operaatio Eufratin kilven Pohjois-Syyriassa estääkseen kurdeja valtaamasta al-Babia ja luomasta näin yhteyttä Afriniin lännessä. Turkki ja sen tukemat kapinalliset uutisoivat vallanneensa kaupungin helmikuussa 2017.
Väestö

Vuoden 2004 väestönlaskennassa kaupunkiin kirjattiin 63 069 ja koko piirikuntaan 292 713 asukasta. Vuonna 2017 kaupungissa oli arviolta 100 000 asukasta. Kaupungin asukkaiden valtaosa on etniseltä taustaltaan arabeja ja valtauskonto on sunnalainen islam.
Aiheesta muualla

Kuvia tai muita tiedostoja aiheesta Al-Bab Wikimedia Commonsissa
Syria barrel bombs kill 68 civilians in al-Bab town in one week (englanniksi) ()
Syrian rebels free dozens from ISIS detention in Syria’s al-Bab (1.3.2015) (Arkistoitu – Internet Archive) (englanniksi) (aranews.net)
Avaneesh Pandey: Northern Syria Coalition Airstrike Killed At Least 50 Civilians In December: Report (12.1.2015) (englanniksi) (ibtimes.com)
Rebels claim victory in Syria's al-Bab (1.8.2012) (englanniksi) (aljazeera.com)
Al-Bassa

| Al-Bassa |
| --- | --- |
 Kylän vielä pystyssä oleva kirkko.
 Kartta 1940-luvulta.
 Al-Bassa
 Koordinaatit: 33°04′39″N, 35°08′39″E 
Valtio:  Palestiinan mandaattialue
Piirikunta:  Akko
Hylätty:  toukokuu 1948
Hallinto:  
 – Asutustyyppi:  kylä
Väkiluku (1948)  (arvio):  4 000
Infobox OKVirheellinen NIMI-arvo: 
Al-Bassa (arab. البصة‎, al-Baṣṣa) on entinen palestiinalainen kylä nykyisessä Israelissa lähellä Välimeren rannikkoa ja Libanonin vastaista rajaa. Kylän asukasluku oli vuonna 1948 noin 4 000 ja he jakautuivat kristittyihin ja muslimeihin.
Israelin joukot valtasivat sen Israelin itsenäisyyssodan aikana toukokuussa 1948 ja kaikki kylän asukkaat pakenivat, heistä suurin osa Libanoniin. Nykyisin entisestä kylästä pystyssä on vain kirkko ja muslimipyhättö. Sen maille rakennettiin juutalaisia asutuksia.
Maantiede

Al-Bassa sijaitsi lähellä nykyistä Israelin ja Libanonin rajaa kukkulalla Wadi al-Bassan pohjoispuolella. Sen länsipuolella sijaitsi Välimeri, sekä Akkon ja Beirutin välinen rantatie, johon Al-Bassa oli liitetty sivutiellä. Matkaa Akkoon oli noin 19 kilometriä.
Historia > Varhainen historia

Nimi Al-Bassa on mahdollisesti juonnettu kanaanilaisesta sanasta bissah, joka tarkoittaa suota. Roomalaiskaudella paikka tunnettiin nimellä Bezeth. Myöhemmin Salah al-Dinin eli Saladinin hovikronikoitsija viittasi paikkaan nimellä Ayn al-Bassa.
Osmanien valtakunnan kaudella vuonna Al-Bassa esiintyy asiakirjoissa kylänä Tibninin nahiya-alueella, joka itsessään oli osa suurempaa Safedin liwa-aluetta. Kylässä minitaan olleen 572 asukasta ja he maksoivat veroja maataloustuottein, kuten vehnänä, ohrana, puuvillana, hedelminä, vuohina ja mehiläispesinä. Myöhemmällä osmanikaudella kylä oli Palestiinassa vaikutusvaltaisen Zahir al-Umarin ja Libanonin Jabal Amilin alueen hallitsijoiden kiistojen kohde. Zahirin kukistuttua Al-Bassasta tuli oman nahiya-alueensa hallinnollinen keskus, jollaisena se säilyi vuoteen 1770. 1800-luvun lopulla kylän asukasluku oli noin 1 050.
Historia > Palestiinan mandaatti

Ensimmäisen maailmansodan seurauksena Al-Bassasta tuli osa brittien hallitsemaa Palestiinan mandaattialuetta. Palestiinan arabikapinan aikana syksyllä 1938 brittijoukot tekivät rankaisuiskun kylään tulitaen asukkaita panssariautoista ja sytyttäen tuleen sen rakennuksia.
Kylä kasvoi ja alkoi käsittää myös al-Jubaylina tunnetun kukkulan alkuperäisen kylän vieressä. Vuosina 1944–1945 tehdyssä väestönlaskennassa Al-Bassassa asui 1 590 kristittyä ja 1 360 muslimia. Luvut tosin käsittävät viereisen Khirbat Masubin asukkaat. Vuonna 1948 asukkaita oli noin 4 000 ja samaa uskonnollista arviota asukkaista ei tehty. Väestönkasvu oli seurausta muuttoliikkeestä kylään. Monet tulivat töihin läheisille brittiarmeijan tukikohdille. Rakennuksia kylässä oli samana vuonna yli 700. Kylässä oli kaksi koulua, kaksi kirkkoa, kaksi moskeijaa ja useita pyhättöjä. Siellä toimi myös kaksi urheiluseuraa ja paikallinen työläisseura.
Historia > Israel ja kylän jäänteet

Israelin joukot valtasivat kylän Israelin itsenäisyyssodan operaatio Ben-Amin aikana eri lähteissä joko 11. tai 14. toukokuuta 1948. Joukot saapuivat veneillä ja valtausta on joskus kuvailtu israelilaisten sodan ensimmäiseksi maihinnousuoperaatioksi. Kylän puolustajat ja siviilit pakenivat. Kylään jäi vain joitakin vanhuksia, jotka lähteestä riippuen määrättiin tai neuvottiin lähtemään valtauksen jälkeen. Entisten asukkaiden valtaosa päätyi pakolaisiksi Libanoniin.
Kylän maille perustettiin ensin Betsetin juutalainen asutus vuonna 1949. Samana vuonna Palmahin ja Yiftachin prikaatin sotilaat asettuivat Kfar Rosh Hanikraan ja Liman perustettiin entisen Tzahalin sotilastukikohdan paikalle. Shelomi perustettiin vuonna 1950 hieman entisestä kylästä etelään. Sen myöhemmin laajentuessa se käsittää osia myös entisestä rakennetusta alueesta kylässä.
Alkuperäisestä kylästä jäljellä on vain kaksi huomattavampaa rakennusta. Toinen on kreikkalaiskatolinen kirkko ja toinen islamilainen pyhättö.
Muslimipyhättö nykyisin.
Rakennuksen raunioita.
Jalkapallon Afrikan-mestaruuskilpailut 1978

| Jalkapallon Afrikan-mestaruuskilpailut 1978 |
| --- | --- |

Joukkueet: 8 (22 karsijasta)
Isäntämaa: Ghana
Ajankohta: 5. maaliskuuta 1978 - 16. maaliskuuta 1978
Mitalistit – Kulta – Hopea – Pronssi:    Ghana    Uganda    Nigeria
Ottelut: 16
Maalit: 38 (keskiarvo 2,4/per ottelu)
Paras maalintekijä:  Opoku Afriyie  Segun Odegbami  Philip Omondi 3 maalia
Jalkapallon Afrikan-mestaruuskilpailut 1978 olivat 11. Afrikan-mestaruuskilpailut. Kisat järjestettiin toistamiseen Ghanassa, edelliset olivat 1963. Kisakaupunkeina olivat Accra ja Kumasi. Ottelujärjestelmää oli muutettu vuodesta 1976. Kun alkulohkot oli pelattu, siirryttiin edellisten kisojen finaalilohkosta poiketen pudotuspeleihin. Kotikisoista otettu mestaruus oli Ghanan kolmas (1963 ja 1965). Ghana löi finaalissa Ugandan 2-0. Pronssia otti Nigeria Tunisian luovutettua 46. minuutilla.

Karsintojen toisella kierroksella Norsunluurannikko ja Mali hylättiin. Niiden paikan lopputurnauksessa otti Ylä-Volta.
Pelipaikat ja -stadionit

Pelipaikkoja ei ollut kuin kaksi, Accrassa ja Kumasissa. Pääkaupunki Accrassa sijaitsevan stadionin nimi on Accra Sports Stadium, Kumasin taas Kumasi Sports Stadium.
Osallistuvat joukkueet

| A-Lohko | B-Lohko |
| --- | --- |
 Ghana:  Kongon tasavalta
 Nigeria:  Marokko
 Sambia:  Tunisia
 Ylä-Volta:  Uganda
Lopputurnaus

Lopputurnaukseen osallistui kahdeksan joukkuetta. Joukkueet jaettiin kahteen neljän joukkueen lohkoon. Lohkojen kaksi parasta selviytyi välieriin. Häviäjät kohtasivat pronssiottelussa ja voittajat loppuottelussa.
Lopputurnaus > A-Lohko

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Ghana | 3 | 2 | 1 | 0 | 6 | 2 | +4 | 5 |
|  Nigeria | 3 | 1 | 2 | 0 | 5 | 3 | +2 | 4 |
|  Sambia | 3 | 1 | 1 | 1 | 3 | 2 | +1 | 3 |
|  Ylä-Volta | 3 | 0 | 0 | 3 | 2 | 9 | -7 | 0 |
Lopputurnaus > B-Lohko

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Uganda | 3 | 2 | 0 | 1 | 7 | 4 | +3 | 4 |
|  Tunisia | 3 | 1 | 2 | 0 | 4 | 2 | +2 | 4 |
|  Marokko | 3 | 1 | 1 | 1 | 2 | 4 | -2 | 3 |
|  Kongon tasavalta | 3 | 0 | 1 | 2 | 1 | 4 | -3 | 1 |
Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 14.3, Accra 
|  |   Ghana  | 1  |   |  |  |  |
|  |   Tunisia  | 0  |   |  |  |  |
|  |   |  |   |  |  |  |
|  |  |  |  |  | 16.3, Accra  | 16.3, Accra  |
|  |   |   |   |   |   Ghana  | 2  |
|  |   |   |   |   |   Uganda  | 0  |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 14.3, Kumasi  | 14.3, Kumasi  |   |  | 16.3, Accra  | 16.3, Accra  |
|  |   Uganda  | 2  |   |  |   Nigeria  |  2  |
|  |   Nigeria  | 1  |   |  |   Tunisia  |  0  |
Pudotuspelit > Maalintekijät

3 maalia

 Opoku Afriyie

 Segun Odegbami

 Philip Omondi

2 maalia

 Acila

 George Alhassan

 Abderraouf Ben Aziza

 Kisuta

 Abdul Razak

1 maali

 Adikeya

 Christian Chukwu

 Martin Eyo

 Hien

 Ali Kaabi

 Kapita

 Willie Klutse

 Koita

 Labidi

 Mamounoubala

 Mohammed

 Musenze

 Nasur

 Nsereko

 B. Phiri

 P. Phiri

 Semwanga
Jalkapallon Afrikan-mestaruuskilpailut
Sudan 1957
Egypti 1959
Etiopia 1962
Ghana 1963
Tunisia 1965
Etiopia 1968
Sudan 1970
Kamerun 1972
Egypti 1974
Etiopia 1976
Ghana 1978
Nigeria 1980
Libya 1982
Norsunluurannikko 1984
Egypti 1986
Marokko 1988
Algeria 1990
Senegal 1992
Tunisia 1994
Etelä-Afrikka 1996
Burkina Faso 1998
Ghana ja Nigeria 2000
Mali 2002
Tunisia 2004
Egypti 2006
Ghana 2008
Angola 2010
Gabon ja Päiväntasaajan Guinea 2012
Etelä-Afrikka 2013
Päiväntasaajan Guinea 2015
Gabon 2017
Egypti 2019
Kamerun 2021
Norsunluurannikko 2023
Marokko 2025
Kenia/Tanzania/Uganda 2027
Jalkapallon afrikanmestarit
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1957  Egypti | 1959  Yhdistynyt arabitasavalta | 1962  Etiopia | 1963  Ghana | 1965  Ghana | 1968  Kongo-Kinshasa |
| 1970  Sudan | 1972  Kongo | 1974  Zaire | 1976  Marokko | 1978  Ghana | 1980  Nigeria |
| 1982  Ghana | 1984  Kamerun | 1986  Egypti | 1988  Kamerun | 1990  Algeria | 1992  Norsunluurannikko |
| 1994  Nigeria | 1996  Etelä-Afrikka | 1998  Egypti | 2000  Kamerun | 2002  Kamerun | 2004  Tunisia |
| 2006  Egypti | 2008  Egypti | 2010  Egypti | 2012  Sambia | 2013  Nigeria | 2015  Norsunluurannikko |
| 2017  Kamerun | 2019 | 2021 | 2023 | 2025 |  |
Amazar

Amazarin rautatieasema.
Amazar (ven. Амаза́р) on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Amazar-joen rannalla 98 kilometriä Mogotšasta itään. Taajaman kautta kulkee Siperian rautatie. Asukkaita on 2 500 henkeä (vuonna 2009).
Paikkakunta on saanut alkunsa vuonna 1908 rautatien rakentamisen yhteydessä. Myöhemmin sinne syntyi metsäteollisuutta. Taajamassa on keskikoulu, kerhotalo, kirjasto ja poliklinikka.
Aiheesta muualla

Amazar Taka-Baikalian tietosanakirjassa (venäjäksi)
Jevgeni Artjuhin (painija)

| Mitalit> Maa:  Neuvostoliitto.Miesten kreikkalais-roomalainen paini.MM-kilpailut  | Mitalit> Maa:  Neuvostoliitto.Miesten kreikkalais-roomalainen paini.MM-kilpailut  | Mitalit> Maa:  Neuvostoliitto.Miesten kreikkalais-roomalainen paini.MM-kilpailut  | Maa:  Neuvostoliitto> Miesten kreikkalais-roomalainen paini. |
| --- | --- | --- | --- |
|  Kultaa | Kiova 1983 | yli 100 kg |  |
|  Pronssia | Oslo 1981 | yli 100 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Varna 1982 | yli 100 kg |  |
|  Hopeaa | Budapest 1983 | yli 100 kg |  |
|  Pronssia | Prievidza 1980 | yli 100 kg |  |
|  Pronssia | Göteborg 1981 | yli 100 kg |  |
Jevgeni T. Artjuhin (ven. Сергей Артюхин, 17. kesäkuuta 1949 Širjajevka, Tambovin alue, Venäjän SFNT – 2008) oli Neuvostoliittoa urheilu-urallaan edustanut kreikkalais-roomalaisen tyylin painija ja maailmanmestari. Hän paini pääasiassa yli 100 kilogramman painoluokassa.
Artjuhin voitti painijanurallaan maailmanmestaruuden vuonna 1983, MM-pronssia vuonna 1981 ja neljä himmeämpää EM-mitalia. Hän oli menestyjäsuosikkeja Los Angelesin kesäolympialaisiin 1984, kunnes Neuvostoliitto päätti boikotoida kisoja.
Artjuhin kuoli vuonna 2008. Hänen poikansa olivat myös huipputason urheilijoita: Sergei (1976–2012) oli kreikkalais-roomalaisen painin Euroopan mestari ja Jevgeni (s. 1983) ammattilaisjääkiekkoilija.
Alholmen

Alholmen
| --- | --- |
Sijainti:  60°08′21.00″N, 24°44′53.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,006 km²
muokkaa - muokkaa wikitekstiä - muokkaa Wikidataa
Alholmen on saari Espoon Matinkylässä puolisen kilometriä Nuottaniemen venesatamasta kaakkoon. Alholmenin itäpuolella sijaitsee Iso Vasikkasaari, eteläpuolella Kalvholmsklackarna sekä pohjoispuolella Stora Blindsund ja Lilla Blindsund. Lännessä lähin naapurisaari on Ryssjeholmen. Kansalaisen karttapaikan mukaan Alholmenin pinta-ala on noin 0,6 hehtaaria. Myös Suvisaaristossa on Alholmen-niminen pieni saari. Se sijaitsee noin 4,5 kilometriä Matinkylän Alholmenista lounaaseen. Kirkkonummella on niin ikään Alholmen-niminen pieni saari, se sijaitsee puolestaan noin 13 kilometriä Suvisaariston Alholmenista lounaaseen. Myös Raaseporissa, Inkoossa ja Loviisassa on omat Alholmeninsa.
Aiheesta muualla

Tiedostopalvelu.maanmittauslaitos.fi
Paikkatietoalusta: Alholmen
Jevgeni Artjuhin

Jevgeni Artjuhin –nimisiä henkilöitä ovat:
Jevgeni Artjuhin, neuvostoliittolainen painija
Jevgeni Artjuhin, venäläinen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jevgeni Artjuhin”, voi hakea sivunnimihaulla, laajalla sivunnimihaulla tai tekstihaulla.
Amschel Moses Rothschild

| Amschel Moses Rothschild> Henkilötiedot |
| --- | --- |
Syntynyt: n. 1710
Kuollut: 6. lokakuuta 1755 (44-45 vuotta) Frankfurtin vapaakaupunki, Pyhä saksalais-roomalainen keisarikunta
Muut tiedot
Puoliso:  Schönche Lechnich
Vanhemmat:  Moses Kalman Rothschild
Lapset:  8
Amschel Moses Rothschild (kuollut 6. lokakuuta 1755) oli rahanlainaaja ja silkkikangaskauppias Frankfurt am Mainin getossa Judengassessa eli juutalaiskujalla. Hän oli muuttanut Saksaan Itä-Euroopasta. Amschel Moses Rothschild oli 19.10.1735 kuolleen Moses Kalman Rothschildin poika. Amschel Moses Rothschild avioitui Schönche Lechnichin (kuollut 1756) kanssa. He saivat kahdeksan lasta. Neljäntenä syntyi Mayer Amschel Rothschild, josta tuli Rothschildien kansainvälisen pankkidynastian perustaja. Amschel Moses Rothschild kuoli isorokkoon Frankfurtin getossa vuonna 1755.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Amschel Moses Rothschild
Jean-Prince Mpandi

Jean-Prince Mpandi (myös Jean-Pierre/ Pandi), n. 1966 – 12. elokuuta 2016 Tšimbulu, Länsi-Kasai, Kinshasan Kongo) oli kinshasankongolainen bajila-kasanga-heimon johtaja, joka vastusti Kongon presidentin Joseph Kabilan hallintoa. Hänen heimonimensä oli Kamwina Nsapu (VI) (myös Kamwena, Kamuina tai Kamina) (suom. Musta Muurahainen).
Opiskelu ja työ

Mpandi opiskeli maatalousteknologiaa Lubumbashissa, mutta keskeytti opinnot.
1990-luvulla Mpandi teki kauppaa timanteilla, mutta joutui vuonna 2000 lähtemään maanpakoon, koska häntä epäiltiin timanttikaupoissa petoksesta.
Vuosina 2004–2005 Mpandi perusti Kasain Tshikapaan kansanparannusta tarjoavan terveysaseman. Mpandin mukaan hän oli oppinut parannustaitoja kiinalaisilta parantajilta. Välillä Mpandi sanoi käyneensä Kiinassa, välillä kertoi olevansa eläinlääkäri. Mpandi asui myös Sambiassa ja Etelä-Afrikassa.
Bajila-kasangojen johtajana

Mpandi ryhtyi heimonsa johtajaksi vuoden 2012 lopussa. Hänen edeltäjänsä, entinen Zairen armeijan eversti Anaclet Kabeya Mupala, oli kuollut muutamaa kuukautta aiemmin epäilyttävissä oloissa. Siirtyessään johtajaksi Mpandi otti nimekseen heimojohtajien perinteisen nimen Kamwina Nsapu. Hänestä tuli kuudes Kamwina Nsapu. Hänellä oli oma aseistautunut ryhmä. Ryhmäläisistä puolet oli vuonna 2017 alle 14-vuotiaita. Hallitus syytti Nsapun joukkoja huumeiden käytöstä.
Valtion viranomaiset kieltäytyivät huhtikuussa 2016 tunnustamasta Mpandia Kamwina Nsapuksi eli bajila-kasangojen johtajaksi. Hallitus päätti nimittää hänen tilalleen toisen heimojohtajan. Kamwina-nsaput aloittivat vastarinnan. Nsapu haastoi Kabilan ja hänen hallituksensa toiminnan. Kesäkuussa hän vannoi vapauttavansa kotimaakuntansa Keski-Kasain valtion turvallisuusjoukoista, joita hän syytti väärinkäytöksistä selvennä asukkaita kohtaan. Nsapu hyökkäsi paikallista poliisia vastaan.
Hallituksen armeija hyökkäsi 12. elokuuta 2016 Nsapun kotiin ja surmasi hänet.
Kuoleman jälkeen

Sotilaat turmelivat Nsapun ruumista ja varastivat hänen uskonnolliset vallan tunnuksensa. Se oli isku Kamuina Nsapun jäsenille, jotka uskovat perinteiseen kongolaiseen mystiikkaan. Kannattajat vannoivat kostavansa murhan ja vaativat viranomaisia kaivamaan ruumiin ylös haudasta, koska Nsapua ei ollut haudattu perinteen mukaisesti.
Nsapun kannattajat tekivät kostoiskuja hallitusta vastaan, mistä seurasi Kasain alueella käytävä sisällissota. Heinäkuussa 2017 sodassa oli katolisen kirkon mukaan kuollut yli 3 000 ihmistä. Aiempien tietojen mukaan arvioidaan, että Kasain alueelta on paennut sotaa 1,3 miljoonaa ihmistä.
Sisäministeriön mukaan Nsapun ruumis palautettiin hänen perheelleen 15. huhtikuuta 2017, jolloin myös hautaus tapahtui. Nsapun perhe ilmoitti lopettavansa taistelut ja muut väkivaltaisuudet. Sisäministeriön mukaan kamwina-nsapu-joukot nimittivät Mpandin seuraajaksi Jacques Kabeya Ntumban.
Amanda Pace

Amanda Pace (s. 6. lokakuuta 2000) on yhdysvaltalainen lapsinäyttelijä. Hän on esiintynyt muun muassa Kauniit ja rohkeat -televisiosarjassa.
Aiheesta muualla

Amanda Pace Internet Movie Databasessa. (englanniksi)
Join Me in Death

| ”Join Me in Death” HIM |
| --- | --- | --- |

Singlen tiedot
 Albumilta: Razorblade Romance
 Julkaistu: 2. marraskuuta 1999
 Tyylilaji: rock
 Kesto: 03.39
 Levy-yhtiö: Terrier/Sony BMG
Listasijoitukset
  Suomen virallinen lista: 1.
HIM:in muut singlet
| ”It's All Tears (Drown in This Love)” 1999 | ”Join Me in Death” 1999 | ”Right Here in My Arms” 2000 |
Join Me (in Death) on suomalaisyhtye HIMin esittämä kappale vuodelta 1999, ja se on vielä nykypäivänäkin yksi HIMin tunnetuimmista kappaleista. Kappale löytyy HIMin levyltä Razorblade Romance. Single "Join Me" on Suomen kahdenneksitoista myydyin kotimainen single.
Nelosen uutiset esitteli vuonna 2005 suomalaisen musiikkiväen valitsemat viisi kuluvan vuosituhannen parasta kotimaista kappaletta, joista "Join Me" nousi ykkössijalle.  Kappaleesta on tehty useita cover-versioita, joista esimerkkinä munkkiyhtye Gregorianin versio.
"Join Me" -kappaleen on sanottu yllyttävän itsemurhaan, ja HIMin keulakuva sekä laulaja Ville Valo onkin kumonnut väitteen kuvailemalla laulua Romeo ja Julia -vaikutteiseksi lauluksi, joka kertoo rakkaudesta.
"Join Me" on myös elokuvan 13. kerros tunnusbiisi.
Videot

Kyseisestä kappaleesta on kaksi musiikkivideoa, vuonna 1999 valmistunut 13. kerros -elokuvaan liittyvä valoshow-versio, sekä vuonna 2000 valmistunut "Ice Version".
Yhdysvaltain avoin tennisturnaus 2023 – miesten kaksinpeli

| Yhdysvaltain avoin tennisturnaus 2023 |
| --- | --- | --- | --- | --- | --- | --- | --- | --- | --- | --- |
| Mestari : |   |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |  Novak Đoković |
| Loppuottelija: |   |  Daniil Medvedev |  Daniil Medvedev |  Daniil Medvedev |  Daniil Medvedev |  Daniil Medvedev |  Daniil Medvedev |  Daniil Medvedev |  Daniil Medvedev |  Daniil Medvedev |
| Lopputulos: |   | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 | 6–3, 7–6(7–5), 6–3 |
Kilpailut
| Kaksinpelit |   | miehet |   | naiset |   |   |   | pojat |   | tytöt |
| Nelinpelit |   | miehet |   | naiset |   | seka |   | pojat |   | tytöt |
← 2022 Yhdysvaltain avoin tennisturnaus 2024 →
Carlos Alcaraz on turnauksen puolustava mestari. Novak Đoković voitti uransa 24. grand-slam turnauksen.
Sijoitetut pelaajat

Carlos Alcaraz (välierät)
Novak Đoković (mestari)
Daniil Medvedev (loppuottelu)
Holger Rune (1. kierros)
Casper Ruud (2. kierros)
Jannik Sinner (4. kierros)
Stéfanos Tsitsipás (2. kierros)
Andrei Rubljov (puolivälierät)
Taylor Fritz (puolivälierät)
Frances Tiafoe (puolivälierät)
Karen Hatšanov (1. kierros)
Alexander Zverev (puolivälierät)
Alex de Minaur (4. kierros)
Tommy Paul (4. kierros)
Félix Auger-Aliassime (1. kierros)
Cameron Norrie (3. kierros)
Hubert Hurkacz (2. kierros)
Lorenzo Musetti (1. kierros)
Grigor Dimitrov (3. kierros)
Francisco Cerúndolo (2. kierros)
Alejandro Davidovich Fokina (3. kierros)
Adrian Mannarino (3. kierros)
Nicolás Jarry (3. kierros)
Tallon Griekspoor (1. kierros)
Aleksandr Bublik (1. kierros)
Dan Evans (3. kierros)
Borna Ćorić (1. kierros)
Christopher Eubanks (2. kierros)
Ugo Humbert (1. kierros)
Tomás Martín Etcheverry (2. kierros)
Sebastian Korda (1. kierros)
Laslo Djere (3. kierros)
Kaavio > Avain

| 0 | 1 | 2 | 3 |
| --- | --- | --- | --- |
|  Q = karsija  WC = villi kortti  LL = Lucky loser  |  Alt = Alternate  SE = erikoisvapautus  PR = suojattu ranking  |  w/o = luovutus ennen ottelun alkamista  r = keskeytys  d = hylkäys  |  ITF = ITF-paikka  JE = junioripaikka  |